CELEX: 62020TN0496
Language: hr
Date: 2020-08-03 00:00:00
Title: Predmet T-496/20: Tužba podnesena 3. kolovoza 2020. – CRII-GEN i dr. protiv Komisije

5.10.2020   
            
            
               HR
            
            
               Službeni list Europske unije
            
            
               C 329/19
            
         
      Tužba podnesena 3. kolovoza 2020. – CRII-GEN i dr. protiv Komisije
      (Predmet T-496/20)
      (2020/C 329/37)
      Jezik postupka: francuski
      
         Stranke
      
      
         Tužitelji: Neovisni odbor za istraživanje i informiranje o genetskom inženjeringu (CRII-GEN) (Pariz, Francuska) i 6 drugih tužitelja (zastupnik: C. Lepage, odvjetnik)
      
         Tuženik: Europska komisija
      
         Tužbeni zahtjev
      
      Tužitelji od Općeg suda zahtijevaju da:
      
                  —
               
               
                  utvrdi da se ova tužba dopušta;
               
            
                  —
               
               
                  poništi pobijanu odluku;
               
            
                  —
               
               
                  naloži Europskoj komisiji snošenje svih troškova.
               
            
         Tužbeni razlozi i glavni argumenti
      
      U potporu svojoj tužbi protiv Komisijine odluke od 17. lipnja 2020. kojom se odbija remonstrativni pravni lijek tužiteljâ čiji je cilj povlačenje odobrenja izdanog za glifosat, tužitelji navode samo jedan tužbeni razlog, koji se temelji na tome da načelo predostrožnosti nije primijenjeno. Tužitelji smatraju da načelo predostrožnosti u biti opravdava poduzimanje mjera ograničenja u vezi s odobrenjem glifosata koje dovode do preispitivanja odnosno povlačenja njegova odobrenja. U tom pogledu, oni ističu da nebrojene studije pokazuju istovremeno kancerogeni rizik i rizik djelovanja glifosata i njegovih proizvoda poput endokrinog disruptora. Osim toga, postupno utvrđenje poveznice između pesticida koji zagađuju atmosferu i Covida-19 nužno bi značilo preispitivanje odobrenja glifosata s obzirom na te nove okolnosti.